Diari Oficial de la Generalitat Valenciana


Sumari del DOGV 5807, del 16-07-2008 (2008/8390)

RESOLUCIÓ de 25 de juny de 2008, del Director General de Justícia i Menor de la Conselleria de Justícia i Administracions Públiques per la qual es resol inscriure la modificació dels Estatuts del Col·legi Oficial d'Odontòlegs i Estomatòlegs de València i es disposa la seua publicació en el Diari Oficial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8390


Data del document
:   25-06-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * legislació
    * col·legi professional
    * odontologia
    * reglament intern

RESOLUCIÓ de 25 de juny de 2008, del Director General de Justícia i Menor de la Conselleria de Justícia i Administracions Públiques per la qual es resol inscriure la modificació dels Estatuts del Col·legi Oficial d'Odontòlegs i Estomatòlegs de València i es disposa la seua publicació en el Diari Oficial de la Comunitat Valenciana. [2008/8390]  
Vist l'expedient de modificació estatutària instruït a instància del Col·legi Oficial d'Odontòlegs i Estomatòlegs de València, inscrit amb el número 82 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció de la modificació dels seus Estatuts en el dit Registre, atenent els següents   
Fets  
Primer   
Andrés Plaza Costa, president del Col·legi Oficial d'Odontòlegs i Estomatòlegs de València, va presentar en data 9 d'abril de 2008, sol·licitud d'inscripció de la modificació dels seus Estatuts al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon   
L'Assemblea General del Col·legi Oficial d'Odontòlegs i Estomatòlegs de València, va aprovar la modificació dels seus Estatuts, en reunió celebrada en data 4 d'abril de 2007, segons certificat lliurat el dia 8 d'abril de 2008 per la secretària del Col·legi, Diana Grau Garcia-Moreno, amb el vistiplau del president.  
Tercer  
La modificació estatutària la inscripció de la qual se sol·licita es referix als articles 4, 13, 17, 19, 21, 23, 24, 26, 29, 30, 31, 34, 38, 61, 62, 63, 64, 65, 66, 67, 68, 69 i a la rúbrica del títol X dels Estatuts del Col·legi Oficial d'Odontòlegs i Estomatòlegs de València, aprovats per Resolució de 23 de març de 2000, de la Secretaria General de la Conselleria de Justícia i Administracions Públiques (DOGV núm. 3725, de 06.04.2000), i la seua nova redacció és la següent:  
En l'article 4, s'afigen dos nous paràgrafs a continuació dels dos ja existents, amb la redacció següent:  
«En el cas de societats professionals que tinguen com a objecte l'exercici de la professió o les seues activitats, és requisit indispensable per al mateix la inscripció al Registre de Societats Professionals del Col·legi.  
El Col·legi, dins de l'àmbit de la seua competència, serà l'única organització que enquadre obligatòriament les societats professionals que tinguen com a objecte l'exercici de la professió o les seues activitats».  
En l'article 13:   
Es modifica el primer paràgraf, que quedarà redactat amb el tenor següent:  
«Per a la consecució dels seus fins, correspon al Col·legi, en el seu àmbit territorial respectiu, l'exercici de les funcions que els atribueix la legislació sobre col·legis professionals, la legislació sobre societats professionals, la legislació sanitària i les disposicions emanades de la Comunitat Autònoma Valenciana.»  
Es modifica la lletra d), que quedarà redactada amb el tenor següent:  
«d) Mantindre i perfeccionar el nivell científic, cultural i deontològic dels col·legiats, mitjançant l'organització, promoció, control i acreditació del seguiment de les activitats de formació continuada i qualssevol altres activitats cientificoculturals i la participació en comissions de formació continuada o altres òrgans o entitats que servisquen a tal finalitat.»  
Es modifica la lletra f), que quedarà redactada amb el tenor següent:  
«f) Perseguir, denunciar, ser interessat o part i informar públicament de l'instrusisme i la il·legalitat en els serveis sanitaris odontoestomatològics, i es podrà per a això, demanar i obtindre, si és el cas, la col·laboració, la cooperació i l'auxili de les administracions públiques i de justícia i dels ens amb personalitat jurídica pública que en depenguen; així com informar públicament de totes les actuacions que puguen que ser enganyoses per a la població o s'aprofiten de la bona fe dels usuaris».  
Es modifica la lletra l), que quedarà redactada amb el tenor següent:  
«l) Intervindre, si és el cas, en els procediments d'arbitratge en aquells conflictes que per raó de l'exercici de la professió se susciten entre els col·legiats o en què siga designat per a administrar l'arbitratge.»  
Es modifica la lletra n), que quedarà redactada amb el tenor següent:  
"n) Mantindre una relació constant i activa amb la Universitat, per a rebre i proporcionar orientacions actuals i útils, i per al coneixement de les característiques desitjables per als nous professionals, i es podrà, a tals efectes, col·laborar amb les universitats en l'elaboració dels plans d'estudis, sense detriment del principi d'autonomia universitària."  
Es modifica la lletra r), que quedarà redactada amb el tenor següent:  
«r) Participar en òrgans consultius de l'administració i òrgans administratius de selecció, accés i avaluació de personal, quan aquella ho requerisca o resulte de les disposicions aplicables.»  
S'afig la lletra v), amb la redacció següent:  
«v) Adoptar les mesures que calguen per a facilitar als col·legiats el compliment de l'obligació legal d'assegurament o garantia financera del risc de danys a persones causats en ocasió de la prestació d'assistència o serveis d'odontoestomatologia; així com col·laborar amb les administracions sanitàries públiques en la supervisió de les garanties de seguretat i qualitat dels centres sanitaris on es presten serveis privats d'odontoestomatología, en els termes legalment establits.»  
S'afig la lletra w), amb la redacció següent:  
«w) Adoptar formats normalitzats propis de recepta oficial per a dispensació de medicaments i productes sanitaris, en els termes legalment previstos; junt amb qualssevol documents o formularis d'ús clínic, per tal de facilitar una assistència adequada en termes clínics i de respecte a la legalitat vigent, amb caràcter orientatiu».  
S'afig la lletra x), amb la redacció següent:  
«x) Portar el cens de professionals i de centres sanitaris on presten serveis odontoestomatològics, el registre de títols i el registre de societats professionals; sense perjuí de les competències de les administracions públiques.»  
S'afig la lletra i), amb la redacció següent:  
«i) Establir un registre públic de professionals en els termes legalment previstos, accessible a la població i a disposició de les administracions sanitàries.»  
S'afig la lletra z), amb la redacció següent:  
«z) Totes les altres funcions que siguen beneficioses per als interessos professionals i que s'encaminen al compliment dels objectius col·legials, dins del marc de la legislació vigent.»  
S'afig un paràgraf in fine, amb la redacció següent:  
«Les referències a col·legiats o a professionals s'entendran així mateix fetes, en allò que els siga d'aplicació, a les societats professionals que tinguen com a objecte l'exercici de la professió o les seues activitats.»  
En l'article 17, s'afig un nou paràgraf a l'apartat 1 a continuació del ja existent, amb la redacció següent:  
«L'esmentada inscripció serà igualment obligatòria per als socis professionals de les societats professionals que tinguen com a objecte l'exercici de la professió o les seues activitats, sense perjuí de la inscripció d'aquestes al Registre de Societats Professionals del col·legi professional corresponent, per tal que aquest puga exercir sobre aquelles les competències que li atorga l'ordenament jurídic sobre els professionals col·legiats.»  
En l'article 19, s'afig un apartat 3, amb la redacció següent:  
«3. Les causes compreses en el primer apartat que afecten qualsevol dels socis d'una societat professional es faran extensives a la societat i a la resta de socis professionals, llevat de exclusió de tals socis en els termes establits legalment.»  
En l'article 21, s'afig un apartat 3, amb la redacció següent:  
«3. Així mateix, els col·legis oficials notificaran al Consell General, per a la seua inscripció al Registre General de Societats Professionals, les inscripcions practicades en els seus respectius registres de societats professionals mensualment, dins dels primers quinze dies naturals de cada mes en relació amb les inscripcions practicades durant el mes anterior, sense perjuí de la comunicació immediata d'aquelles inscripcions que consideren de prioritari coneixement públic (entre altres, les relatives a les imposicions de sancions disciplinàries i la dissolució de la societat professional). Tals inscripcions es remetran al Ministeri de Justícia en les condicions i amb la periodicitat que per aquest s'establisca, a l'empara del que preveu legalment i de conformitat amb els Estatuts del Consell General.»  
En l'article 23 es modifica l'apartat 1, que quedarà redactat amb el tenor següent:  
«1. És deure fonamental de tot col·legiat, encara que la professió s'exercisca a través d'una societat professional, exercir la professió d'acord amb la més pura ètica i dins de l'esperit que dimana dels presents Estatuts i del codi deontològic.»  
Es modifica el paràgraf primer, de l'apartat 2, de l'article 23, que quedarà redactat amb el tenor següent:   
«2. Són també deures dels col·legiats, encara que la professió s'exercisca a través d'una societat professional, entre altres, els següents:»  
S'afig un apartat 3 a l'article 23, amb la redacció següent:  
«3. En el cas que la professió s'exercisca a través d'una societat professional, aquesta també serà directament responsable del compliment dels referits deures.»  
En l'article 24, el text passa a ser el text del nou apartat 1 de l'article 24; afegint-se un incís final a la primera frase del primer paràgraf, amb la redacció següent:  
«?; encara que la professió s'exercisca a través d'una societat professional.»  
S'introdueix un apartat 2, amb la redacció següent:  
«2. Les referides prohibicions també s'aplicaran a les societats professionals, quan la professió s'exercisca a través d'aquestes.»  
En l'article 26:  
S'afig un incís final a l'apartat 1, amb la redacció següent:   
«En cap cas serà obstacle l'exercici de l'activitat professional a través d'una societat professional per a l'efectiva aplicació als col·legiats, siguen socis professionals o no, del règim disciplinari previst en el present títol.»  
S'afig un apartat 3, amb la redacció següent:  
«3. Les societats professionals estan subjectes a responsabilitat disciplinària i hi incorreran en els supòsits i circumstàncies establits en la Llei i en aquests Estatuts, si cometeren alguna de les infraccions previstes en els articles 27 a 30 següents. La responsabilitat disciplinària de la societat professional s'entendrà sense perjuí de la responsabilitat disciplinària que corresponga al professional actuant, siga soci o no d'aquesta.»  
En l'article 29, s'afig la lletra o), amb la redacció següent:  
«o) La falta d'adaptació per part dels socis professionals integrants de l'òrgan d'administració de les societats constituïdes amb anterioritat a l'entrada en vigor de la Llei 2/2007, de Societats Professionals, al que disposa aquesta, abans del dia 16 de juny de 2008, sempre que, després de l'esmentada data, la societat haja exercit l'activitat professional.»  
En l'article 30, s'afigen les lletres n) i o), amb la redacció següent:  
«n) L'exercici de l'activitat professional sense haver subscrit l'assegurança de responsabilitat civil exigit legalment.  
o) L'incompliment de les previsions legals en relació amb els requisits de capital, composició d'òrgan d'administració, i representació de les societats professionals, ja siga mitjançant acords públics, ja siga mitjançant acords privats o actuacions concertades entre els socis.»  
En l'article 31:  
Es modifica el primer paràgraf de l'apartat 1, que quedarà redactat amb el tenor següent:  
«1. Per raó de les faltes previstes en el present capítol, l'òrgan competent podrà imposar les sancions següents:»  
S'afig un tercer paràgraf a l'apartat 1, amb la redacció següent:  
«A les Societats Professionals:  
a) Amonestació privada, verbal o per escrit, dirigida als seus administradors.  
b) Amonestació pública, mitjançant la publicació de la resolució sancionadora ferma en els òrgans d'expressió col·legials.  
c) Multa per un import d'entre el 0,5 i el 3 per cent del seu volum de negocis en l'exercici immediat anterior al de la comesa de la infracció.  
d) Baixa temporal del Registre de Societats Professionals, per un termini no inferior a un mes ni superior a dos anys, temps durant el qual la societat professional no podrà exercir l'activitat professional.  
e) Exclusió definitiva del Registre de Societats Professionals, moment a partir del qual la societat professional no podrà exercir l'activitat professional.»  
S'afig un incís final a l'apartat 2, amb la redacció següent:   
«- tant en el cas que el subjecte actiu d'aquestes siga un col·legiat o una societat professional.»  
S'afig un incís final a l'apartat 3, amb la redacció següent:   
«?; i (ii) en el cas que el subjecte actiu d'aquestes siga una Societat Professional, amb amonestació pública i multa per un import d'entre el 0,5 i l'1,5 per cent del seu volum de negocis en l'exercici immediat anterior al de la comesa de la infracció, o amb baixa temporal del Registre de Societats Professionals, per un termini inferior a sis mesos.»  
S'afig un incís final a l'apartat 4, amb la redacció següent:   
«?; i (ii) en el cas que el subjecte actiu de les mateixes siga una societat professional, amb multa per un import d'entre l'1,6 i el 3 per cent del seu volum de negocis en l'exercici immediat anterior al de la comesa de la infracció i amb baixa temporal del Registre de Societats Professionals, per un termini d'entre sis mesos i un dia i dos anys.»  
S'afig un incís final a la primera frase de l'apartat 5, amb la redacció següent:   
«?; i (ii) en el cas que el subjecte actiu d'aquestes siga una societat professional, amb l'exclusió definitiva del Registre de Societats Professionals.»  
S'afig un apartat 11, amb la redacció següent:   
«11. Les sancions que s'imposaren a les societats professionals consistents en la baixa temporal o en l'exclusió definitiva del Registre de Societats Professionals, seran comunicades al Ministeri de Justícia i al Registre Mercantil en què la societat sancionada estiguera inscrita.»  
En l'article 34, s'afig un incís final a la segona frase, del primer paràgraf, de l'apartat 6, amb la redacció següent:  
«?, o, si és el cas, en el full obert a la societat professional al Registre de Societats Professionals.»  
En l'article 38, l'apartat 34 de l'article 38 passa a ser l'apartat 35 del mateix article, i el citat apartat 34, passa a tindre la redacció següent:  
«34) Constituir el Registre de Societats Professionals i aprovar, amb caràcter executiu, el seu reglament de funcionament, sense perjuí de la posterior ratificació per l'Assemblea General.»  
En el títol X, es modifica la seua rúbrica, que passarà a ser la següent:  
«TÍTOL X. Règim jurídic de les unitats assistencials d'Odontologia/Estomatologia.»  
Es modifica l'article 61, que quedarà redactat amb el tenor següent:  
«1. L'exercici professional s'efectuarà en unitats assistencials d'Odontologia/Estomatologia (ja siguen consultes o clíniques dentals o serveis d'Odontologia/Estomatologia), i s'entendran per tals les unitats assistencials en què un odontòleg o estomatòleg és responsable de realitzar activitats professionals encaminades a la promoció de la salut bucodental, i dut a terme la prevenció, diagnòstic i tractament de les anomalies i malalties de les dents, la boca, els maxil·lars i els teixits annexos en l'individu i en la comunitat, així com la prescripció de medicaments, pròtesi i productes sanitaris en l'àmbit del seu exercici professional.  
2. Les esmentades unitats reuniran els requisits establits en les normes estatals, autonòmiques, locals o col·legials que els s'apliquen; i no es podrà compartir, en tot cas, espai físic immoble amb laboratoris de pròtesis dentals privats».  
En l'article 62:  
Es modifica la seua rúbrica, que passa a ser «Anunci de la unitat assistencial d'Odontologia/Estomatologia»;   
Se substitueix la primera menció de la primera frase del primer paràgraf «clínica dental» per la menció «unitat assistencial d'Odontologia/Estomatologia»;   
Se suprimeix l'incís de la primera frase del primer paràgraf «de cinc-cents centímetres quadrats com a màxim».   
S'afig en la primera frase del primer paràgraf, entre «?«clínica dental?» i «- o una altra de similar acceptada per la Junta de Govern.», la menció «Servei d'Odontologia/Estomatologia».   
En l'article 63, se substitueix en la primera frase del primer paràgraf la menció «clínica dental» per la menció «Unitat Assistencial d'Odontologia/Estomatologia».   
En l'article 64:  
Se substitueixen en els paràgrafs primer i segon la menció «clínica dental» de cada paràgraf, per la menció «Unitat Assistencial d'Odontologia/Estomatologia» en cada paràgraf.   
S'afig en la primera frase del primer paràgraf, entre «- un altre col·legiat- » i «es farà entrega a aquest?.», l'incís «o societat professional».   
En l'article 65:  
Es modifica la seua rúbrica, que passa a ser «Obertura d'Unitat Assistencial d'Odontologia/Estomatologia».   
Se substitueix la menció del primer paràgraf «clínica dental» per la menció «Unitat Assistencial d'Odontologia/Estomatologia».  
Se substitueix la menció del segon paràgraf «la Generalitat Valenciana» per la menció «la Generalitat».   
S'afig un tercer paràgraf amb la redacció següent:   
«Així mateix, el Col·legi podrà col·laborar i cooperar amb les administracions públiques en els procediments relatius a les autoritzacions administratives que necessiten els centres sanitaris l'oferta assistencial dels quals comprenga l'Odontologia/Estomatologia.»  
En l'article 66:  
Es modifica la seua rúbrica, que passa a ser «Direcció i organització de les unitats assistencials d'Odontologia/Estomatologia».   
Se substitueix la menció del primer paràgraf «les clíniques dentals» per la menció «les unitats assistencials d'Odontologia/Estomatologia».   
Se substitueix la menció del segon paràgraf «la clínica» per la menció «la Unitat Assistencial d'Odontologia/Estomatologia».  
Se substitueix la menció del segon paràgraf «un professional col·legiat» per la menció «un altre col·legiat substitut».   
En l'article 67:  
Es modifica la seua rúbrica, que passa a ser «Traspàs d'unitats assistencials d'Odontologia/Estomatologia».   
S'afig, entre «- a la defunció d'aquest- » i «- tindran dret a traspassar?», l'incís «així com la societat professional».   
Se substitueix la menció «la clínica dental» per la menció «la Unitat Assistencial d'Odontologia/Estomatologia».  
Se substitueix la menció del segon paràgraf «la clínica» per la menció «la Unitat Assistencial d'Odontologia/Estomatologia de què foren titulars».   
S'afig, entre «- un altre professional col·legiat?» i «- prèvia comunicació a la Junta de Govern», l'incís «o a una societat professional».   
En l'article 68:  
Es modifica la seua rúbrica, que passa a ser «inspeccions de les unitats assistencials d'Odontologia/Estomatologia».  
Se substitueix la menció del primer paràgraf «les clíniques dentals» per la menció «les unitats assistencials d'Odontologia/Estomatologia»   
En l'article 69, s'afig, en el primer paràgraf, entre «- rebrà del professional?» i «?. Un pressupost detallat?», l'incís «o societat professional».   
Fonaments de dret  
Primer  
La nova redacció dels articles 4, 13, 17, 19, 21, 23, 24, 26, 29, 30, 31, 34, 38, títol X, 61, 62, 63, 64, 65, 66, 67, 68, 69 i la rúbrica del títol X dels Estatuts del Col·legi és d'acord amb el que preveu l'article 10 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.  
Segon  
La modificació estatutària ha sigut aprovada amb els requisits i les formalitats exigides en l'esmentat article, i en els mateixos Estatuts del Col·legi.  
Tercer  
Als efectes previstos en l'article 21 del Decret 4/2002 de 8 de gener, del Govern Valencià, pel qual s'aprova el Reglament de desplegament de la Llei 6/1997, de 4 de desembre, de la Generalitat Valenciana, de Consells i Col·legis Professionals, l'expedient ha sigut tramitat pel Servei d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-ho l'article 6.1 de l'esmentada Llei 6/1997, en relació amb el que disposa el Decret 7/2007 de 28 de juny, del President de la Generalitat, pel qual es determinen les conselleries en què s'organitza l'administració de la Generalitat, i pel Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
1. Inscriure la modificació dels articles 4, 13, 17, 19, 21, 23, 24, 26, 29, 30, 31, 34, 38, 61, 62, 63, 64, 65, 66, 67, 68, 69 i títol X dels Estatuts del Col·legi Oficial d'Odontòlegs i Estomatòlegs de València, que queda redactat conforme allò que s'ha indicat, al Registre de Col·legis Professionals i de Consells Valencians Professionals de la Comunitat Valenciana.   
2. Publicar la present Resolució en el Diari Oficial de la Comunitat Valenciana.  
Contra la present Resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 25 de juny de 2008.- El director general de Justícia i Menor: Antonio Gastaldi Mateo.